בתור ילדה, לא ידעתי מה המשמעות של דיאטה לא מאוזנת ומה השלכותיה על הגוף.
מאוחר יותר הבנתי שהדרך שבחרתי בה אינה הדרך הנכונה.
בנוסף, בגיל 18 אובחנתי כבעלת 'מעי רגיז'. עברתי אצל רופאים רבים וניסיתי טיפולים שונים, אך כולם היו אכזבה גדולה. קיבלתי תשובות של "אין מה לעשות", "צריך ללמוד לחיות עם זה" וכדומה. יום אחד החלטתי שחייבת להיות דרך להטיב עם המצב ופניתי לדיאטנית. מאותו הרגע, חיי השתנו ותופעות הלוואי של 'התסמונת' כמעט ונעלמו.
לא במקרה בחרתי במקצוע דיאטנית.
לאור חוויות הילדות שלי, התחלתי ללמוד את הנושא לעומק והבנתי שתזונה נכונה היא בסיס לבריאות ולאיכות חיים טובה. ירידה במשקל ושמירה על ההישגים בהמשך, תגיע רק ע"י תזונה מאוזנת.
חשוב לזכור שדיאטה היא לא חד פעמית- אלא אימוץ של אורח חיים בריא.
התזונה הינה מרכיב חשוב במניעה ובטיפול של מחלות ותסמונות שונות וכמו כן, יכולה להשפיע במידה ניכרת גם על הרגשות שהאדם חווה, על מצב רוחו, על מידת החיוניות והאנרגטיות שלו.
כיום, תזונה נכונה היא חלק בלתי נפרד מחיי , ואני כאן כדי לעזור לכם להפוך לאנשים בריאים יותר, רזים יותר, מאושרים יותר ובטוחים בעצמם.
אני מגיעה אליכם ממקום של הבנה, והייעוד שלי הוא לעזור לכם לעשות את התהליך בדרך נכונה ובריאה.
עודף משקל והשמנה, ילדים ובני נוער, בעיות עיכול ומעי רגיז, הריון ולאחר לידה, צמחונות וטבעונות, סכרת ולחץ דם, אכילה רגשית; והכל בליווי אישי להקניית הרגלי תזונה נכונים ואורח חיים בריא.
בוגרת תואר ראשון במדעי התזונה (B.Sc.) מהאוניברסיטה העברית בירושלים.
הכשרה מקצועית- ביה”ח 'תל השומר', מרכז גריאטרי 'בית הדר' באשדוד.
בעלת רישיון 'דיאטנית קלינית' מטעם משרד הבריאות.
חברה בעמותת "ע.ת.י.ד"- עמותת הדיאטנים בישראל.
בקורס "תזונה בהריון".
מתמחה בטיפול בצמחונים וטבעוניים, לאחר שהוכשרתי מטעם עמותת 'עתיד' בקורס "טבעונות-צמחונות".
מתמחה בטיפול באנשים בשיטת ה-CBT (טיפול קוגניטיבי-התנהגותי), לאחר שהוכשרתי מטעם עמותת 'עתיד' בקורס "טיפול בCBT- מותאם לירידה במשקל".
מנהלת קליניקה פרטית בראשון לציון ובעלת ניסיון כדיאטנית קלינית בתחום הירידה במשקל- בדגש על ייחס אישי.
דיאטנית ומנהלת תחום תזונה ברשת מועדוני הכושר 'הולמס פלייס'.
מנחת סדנאות וקבוצות הרזייה.
מתן ייעוץ תזונתי למסעדות הכולל תכנון תפריט בריא, כדוגמת רשת 'ספגטים'.
האינטרנט מוצף במידע תיאורטי בנושא תזונה ויתרה מכך, בשפע של דיאטות שעלולות לפגוע בבריאותכם. אז תשכחו את כל מה שאתם יודעים על דיאטות! מה שעובד עבור החבר/ה שלכם לאו דווקא מתאים לכם. לכל אחד סדר יום שונה, העדפות אישיות ודרך שמתאימה אך ורק לו. ביחד, נבנה תוכנית מתאימה להשגת התוצאה הרצויה.. ואז, לא תאמינו כמה מהר תגיעו למשקל היעד.
איך תתנהל הפגישה האישית בינך לבין הדיאטנית הקלינית?
במסגרת הפגישה האישית נתמודד עם סדר יומך, אכילה מחוץ לבית, אכילה בסופי שבוע, עמידה מול פיתויים, אכילה באירועים מיוחדים ועוד.
חשוב לזכור שאין 'שיטת קסם' לירידה במשקל וכי ההצלחה טמונה בשינוי אורח החיים.